जोधपुर|गांगाणा गांव के बिजारिया नगर में आयोजित भागवत कथा में संत वेदानंत सरस्वती ने कहा, शास्त्रों में गौ माता को देवी-देवताओं की जननी माना है। उन्होंने कहा यज्ञ में आहुतियां गाय के घी से ही दी जाती है। रोजाना सुबह 12 से शाम 4 बजे तक भागवत कथा वाचन के दूसरे दिन गुरूवार को सुबह साढ़े चार बजे प्रभात फेरी निकाली गई। इसके बाद सुबह 9 बजे यज्ञ का आयोजन हुआ, जिसमें प्रेमाराम हुडा, बालूराम बिजारिया, सरपंच धापू देवी तथा नेमाराम बिजारिया सहित अनेक श्रद्धालुओं ने भाग लिया। इस अवसर पर किशनाराम,चतुराराम, धर्माराम, दौलाराम धायल, राजूराम हुड्डा, भगवानराम, ओमाराम, मांगीलाल, धनाराम तथा गिरधारी राम सहित अनेक भक्त उपस्थित थे।